

**Budapesti Módszertani Szociális Központ és Intézményei**

a Közalkalmazottak jogállásáról szóló 1992. évi XXXIII. törvény 20/A. § alapján

pályázatot hirdet

**Budapesti Módszertani Szociális Központ és Intézményei
Pénzügyi csoport

pénzügyi előadó munkakör mellett pénzügyi csoportvezető**

beosztás ellátására.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:**

A vezetői megbízás határozott időre, 5 év-ig szól.

**A munkavégzés helye:**

Budapest, 1134 Budapest XIII. kerület, Dózsa György út 152.

**A beosztáshoz tartozó, illetve a vezetői megbízással járó lényeges feladatok:**

A pénzügyi csoport napi tevékenységének meghatározása, megszervezése, az egyes munkatársak tevékenységének irányítása és ellenőrzése. Biztosítja a gazdálkodással, pénzforgalommal kapcsolatos feladatok ellátását, az ehhez kapcsolódó tervezési, nyilvántartási, beszámolási, jelentési kötelezettségek teljesítését. A CT-EcoSTAT integrált számviteli rendszer működtetésének szakmai felügyelete. Aktív részvétel az elemi költségvetési beszámoló egyeztetési folyamatában és elkészítésében. Az intézmény vállalkozási tevékenysége tervezésének előkészítése, az éves és időszaki teljesítés figyelemmel kísérése. A NAV felé történő bevallások elkészítése, beküldése; Az intézményi pénztárak felügyelete, ellenőrzése.

**Illetmény és juttatások:**

Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései , valamint a(z) Kjt. szociális, gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet 5. számú melléklete (szociális ágazati összevont pótlék), továbbá a BMSZKI belső szabályzatának (éves szinten bruttó 200.000.-Ft cafeteria), illetve belső utasításainak (utazási költségtérítés és éves szinten bruttó 60.000.-Ft ruházati költségtérítés) rendelkezései valamint a vezetői beosztásokhoz kapcsolódó keresetkiegészítések megállapításai az irányadók.

**Pályázati feltételek:**

         Főiskola, pénzügyi-számviteli szak,

         Költségvetési intézménynél szerzett - Legalább 3-5 év szakmai tapasztalat,

         Felhasználói szintű MS Office (irodai alkalmazások),

         Vagyonnyilatkozat tételi eljárás lefolytatása,

         Magyar állampolgárság, büntetlen előélet, cselekvőképesség

         CT-EcoSTAT program ismerete

**A pályázat elbírálásánál előnyt jelent:**

         Szociális vagy egészségügyi ellátásban eltöltött több éves szakmai tapasztalat.

         Közbeszerzési ismeretek

**A pályázat részeként benyújtandó iratok, igazolások:**

         Részletes szakmai önéletrajz

         Végzettséget igazoló okiratok másolata

         Motivációs levél

         Nyilatkozat arról, hogy a pályázó hozzájárul a pályázati anyagában foglalt személyes adatainak pályázati eljárással összefüggő kezeléséhez

         Nyilatkozat arról, hogy a pályázó hozzájárul-e, hogy a BMSZKI a toborzó listáján a személyes adatait a pályázat elbírálását követően (sikertelen pályázat esetén) 4 hónapig nyilvántartsa és kezelje.

         Érvényes hatósági erkölcsi bioznyítvány vagy nyilatkozat arról, hogy sikeres pályázat esetén, a jogszabálynak megfelelő érvényes hatósági erkölcsi bizonyítványt bemutatja

**A beosztás betölthetőségének időpontja:**

A beosztás a pályázatok elbírálását követően azonnal betölthető.

**A pályázat benyújtásának határideje:** 2020. április 24.

A pályázati kiírással kapcsolatosan további információt Boros Péter nyújt, a 06/1/522-28-17 -os telefonszámon.

**A pályázatok benyújtásának módja:**

         Elektronikus úton a Személy- és munkaügyi csoport részére a allaspalyazat@bmszki.hu E-mail címen keresztül

**A pályázat elbírálásának módja, rendje:**

A pályázat beküldése előtt, kérjük olvassa el a pályázók személyes adatainak kezeléséről szóló BMSZKI adatvédelmi tájékoztatóját a www.bmszki.hu/adatvédelem oldalon. A benyújtott pályázatok értékelése alapján, a kiválasztott pályázók személyes meghallgatáson vesznek részt. A pályázókat írásban értesítjük. A határidőn túl érkező, valamint a pályázati feltételeknek tartalmilag nem megfelelő, illetve hiányos pályázatokat nem áll módunkban elfogadni.

**A pályázat elbírálásának határideje:** 2020. április 30.

**A pályázati kiírás további közzétételének helye, ideje:**

         www.bmszki.hu - 2020. április 6.

         www.budapest.hu - 2020. április 6.

         www.3sz.hu - 2020. április 6.

**A munkáltatóval kapcsolatos egyéb lényeges információ:**

Kérjük az e-mail tárgy rovatában feltüntetni a pályázati adatbázisban szereplő azonosító számot: MÜ/575-1/2020, valamint a munkakör/beosztás megnevezését: "pénzügyi előadó munkakör betöltése mellett pénzügyi csoportvezető". Sikeres pályázat esetén, a munkába állás feltétele: belépés napján érvényes, 3 hónapon belüli hatósági erkölcsi bizonyítvány bemutatása és a BMSZKI foglalkozás-egészségügyi orvosa által kiállított elsőfokú munkaköri orvosi alkalmassági vélemény leadása.

**A munkáltatóval kapcsolatban további információt a www.bmszki.hu honlapon szerezhet.**

|  |
| --- |
|  |